Progresívne Slovensko

LGBTIQA+ práva

Matúš Vallo počas dúhového pride 2019 v Bratislave spolupracoval na otvorení prvého dúhového prechodu pre chodcov na Slovensku. Primátor sa Gay Pride-u aj osobne zúčastnil. 
Strana tiež podporuje  registrované partnerstvo.

Legalizácia drog

Podpredseda hnutia Progresívne Slovensko Martin Poliačik zastáva názor že "čistý heroín je pre telo v zásade neškodný". Problém vidí v nekvalitných zmesiach ktoré by sa legalizáciou obmedzili. Priznal že počas štúdia na gymnáziu konzumoval pervitín a heroín.
Predseda hnutia Michal Truban si cení skúsenosti z tzv. "bad tripu", ktoré zazneli na prednáške študentom (stav po odznení príjemných účinkov drogy). Podľa Trubana sa to týkalo výlučne ľahkých drog, priznal užívanie marihuany a LSD.
Iný Trubanov výrok o "predaji 5 gramov bieleho userom" údajne nijako nesúvisí s omamnými látkami a ich distribúciou. Truban si spomenul že výrok sa týkal úpravy webovej stránky "blackhole.sk" aby obsahovala viac bielej farby. Vysvetľuje že tým reagoval na dopyt od návštevníkov webu, čiže užívateľov = "userov".
Vo svojom stanovisku Truban explicitne vyhlásil "Nikdy som drogy nepredával, robotníkom z Kysúc sa ospravedlňujem".

Domáca politika

PS má v politike tri zásadné ciele – zníženie regionálnych rozdielov, zlepšenie zdravotníctva a školstva. Podľa vyjadrení predsedu Ivana Štefunka, majú v pláne tieto ciele dosiahnuť pomocou „zefektívnenia fungovania štátu, odstránenia korupcie a zlepšenia podnikateľského prostredia“. Hnutie kladie veľký dôraz aj na témy akými sú právny štát a spravodlivosť, ochrana životného prostredia či rómska problematika. Od počiatku svojho vzniku sa PS dištancuje od politiky súčasnej vládnej koalície, ktorá vzišla z parlamentných volieb v roku 2016. Naopak hnutie a jeho predstavitelia požívajú veľkú dôveru k prezidentovi Andrejovi Kiskovi, o ktorom sa často v médiach objavujú informácie ako o budúcom členovi, resp. novom lídrovi PS. Hnutie vylučuje možnú povolebnú spoluprácu so stranami SMER-SD, SNS a ĽSNS, u ktorých podľa názoru progresívcov vládnu nedemokratické princípy.

Zahraničná politika

Pre PS je kľúčovým záujmom slovenskej zahraničnej politiky členstvo v Európskej únii a Severoatlantickej aliancii. V rámci medzinárodnej politiky sa hlási k hlbšej európskej integrácii, považuje sa za výrazne proeurópsky a prozápadný politický subjekt. V súvislosti s dianím na Ukrajine sa pridržiava európskej línie, podporuje teritoriálnu integritu Ukrajiny a ekonomické sankcie voči Ruskej federácii.
V otázke migrácie dôrazne kritizuje odmietavé postoje predstaviteľov vlád Vyšehradskej štvorky a ich celkové názorové rozdiely so severozápadnými krajinami EÚ. Taktiež netaja obavy z ohrozenia právneho štátu a demokracie v Maďarsku a Poľsku. PS sa jasne stavia proti pravicovému populizmu, extrémizmu, národno-konzervatívnym silám a odporcom liberálnej demokracie ktorí sa podľa hnutia snažia oslabovať jednotu Európskej únie, jej demokratických hodnôt a inštitúcií. Hodnotovo sa dištancuje aj od politiky amerického prezidenta Donalda Trumpa či ruského prezidenta Vladimíra Putina.

Prezidentské voľby 2019

V prezidentských voľbách 2019 sa hnutie rozhodlo nepodporiť žiadneho nezávislého kandidáta, ale postaviť do súboja o post slovenského prezidenta vlastnú kandidátku, Zuzanu Čaputovú. Čaputová postúpila do druhého kola voľby prezidenta s Marošom Šefčovičom, podpredsedom Európskej komisie, nad ktorým následne zvíťazila so ziskom 58 percent. Čaputová pred druhým kolom voľby avizovala, že v prípade výhry sa vzdá členstva v strane a tak aj neskôr urobila.